احمد محمد عمر خورشيد ، مصور سينما مصرى ومدير تصوير اتولد فى حي عابدين بالقاهره في 1913، كمل دراسته وخد شهاده التجاره الفرنساوى وبغعديها والده وداه ستوديو مصر لم افتتحوهواشتغل كمصور فوتوغرافي، وشارك في تصوير افلام تسجيليه كتيره سيمفونيه القاهره مع المخرج الكبير (صلاح ابو سيف)، وفيلم عروس البحر الأبيض للمخرج (جمال مدكور) سنه 1956، افلام اشتغل فيها مدير تصوير فيلم السوق السوداء فى سنه 1945، فيلم البوسطجي اللي عمل به بالتصوير ومن اخراج كامل التلمسانى (شئ من الخوف) من اخراج حسين كمال، وفيلم (الاختيار) من اخراج يوسف شاهين، وفيلم (البعض يعيش مرتين) من اخراج كمال عطيه، وفيلم (الشيماء) اخراج حسام الدين مصطفى ، وكان لأحمد خورشيد دور كبير في تأسيس جورنان مصر الناطقه سنه 1959، واسس أول معمل للتصوير والتحميض السينمائي وتولى ادارته، وفى موسم 1972 قام بالتدريس فى المعهد العالي للسينما وبعدين تولى رئيس قسم التصوير بالمعهد وكان ليه الدور الرائد في تغذيه السينما المصريه بكتير من المصورين السينمائيين من اللى بدأوا مساعدين ليه وبقوا بعد كده من اهم مصورين السينما المصرية، وفي سنه 1951 خاض تجربه الانتاج والاخراج لفيلم (السبع أفندي) ومن بطوله شاديه وسراج منير و فريد شوقى، هوه والد عازف الجيتار العالمي (عمر خورشيد) وتزوج فى حياته من السيده اعتماد خورشيد ومات فى 23 ديسمبر 1973 .